**Ministru kabineta noteikumu projekta "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir noteikt darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" (turpmāk – 9.2.2.3. pasākums) īstenošanas nosacījumus, lai ar Eiropas Sociālā fonda (turpmāk – ESF) atbalstu palielinātu sabiedrībā balstītu sociālo pakalpojumu pieejamību bērniem ar funkcionāliem traucējumiem, kuriem noteikta invaliditāte un kuri dzīvo ģimenēs (turpmāk – bērni ar FT) visā Latvijā. 9.2.2.3. pasākumam plānotais kopējais attiecināmais finansējums ir 4 966 963 *euro.* Finansējuma saņēmēji 9.2.2.3.pasākumā ir biedrības un nodibinājumi (nevalstiskās organizācijas), kuras sociālo pakalpojumu sniedzēju reģistrā ir reģistrējušas tos sabiedrībā balstītus sociālos pakalpojumus, kurus paredzēts sniegt projekta ietvaros.Tiesību akta spēkā stāšanās indikatīvais laika periods – 2018. gada II. ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi" (turpmāk – MK noteikumu projekts) ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014.– 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sākotnēji darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" (turpmāk – 9.2.2. SAM) ietvaros 3 400 bērniem ar FT sabiedrībā balstītus sociālos pakalpojumus tika plānots nodrošināt 9.2.2.1. pasākuma "Deinstitucionalizācija" (turpmāk – 9.2.2.1. pasākums) ietvaros, tomēr šī rādītāja izpilde 9.2.2.1.pasākuma ietvaros nav iespējama pilnā apmērā – ne visas Latvijas pašvaldības izrādīja interesi piedalīties 9.2.2.1. pasākumā, t.i., sadarbības līgumus ar plānošanas reģioniem ir noslēgušas 115 no 119 Latvijas pašvaldībām. Pašvaldības, kurās ar ESF atbalstu netiek nodrošināti sabiedrībā balstīti sociālie pakalpojumi, ir Rīgas, Jaunjelgavas, Līvānu un Ciblas pašvaldības. Labklājības ministrija 2017. gada pavasarī tikās ar visām 115 9.2.2.1. pasākuma projektu partneru pašvaldībām un kopēji noteica maksimāli iespējamās mērķa grupas personu – bērnu ar FT rādītāju vērtības, kas ir tieši saistītas ar sociālo dienestu redzeslokā esošo personu skaitu, ģimenes/bērnu individuālo vēlmi iesaistīties 9.2.2.1. pasākuma projektā (t.sk. caur pašvaldību sociālajiem dienestiem) un pašvaldību finanšu un pakalpojumu kapacitāti nodrošināt nepieciešamos pakalpojumus. Apkopojot datus 9.2.2.1. pasākuma līmenī, Labklājības ministrija konstatēja, ka kopumā 9.2.2.1. pasākuma projektos tiks iesaistīti 2 100 bērni ar FT, kas nav pietiekami, lai sasniegtu darbības programmā "Izaugsme un nodarbinātība" (turpmāk – darbības programma) noteikto SAM 9.2.2. iznākuma rādītāju (3 400 bērni ar FT, kuri saņem ESF atbalstītus sabiedrībā balstītus sociālos pakalpojumus). Šāda situācija izveidojusies vairāku iemeslu dēļ, t.i., dalība 9.2.2.1. pasākumā ir pēc brīvprātības principa, ģimenes nav informētas par iespēju saņemt atbalstu 9.2.2.1. pasākuma ietvaros vai par pašvaldību sociālo dienestu sniegto atbalstu un sniegtajiem/pieejamiem sabiedrībā balstītiem sociālajiem pakalpojumiem. Ģimenes nav gatavas atklāt savas problēmas, ir saskārušās ar situāciju, kad uz sociālo un rehabilitācijas pakalpojumu pieejamību ir jāgaida, vai arī pakalpojumu praksē ir grūti saņemt, jo nav speciālistu, kas nodrošina pakalpojumu, vai arī pakalpojums tiek sniegts nekvalitatīvi. Vēl ir ģimenes, kas uzskata, ka vislabāk atbalstu tām var sniegt nevalstiskās organizācijas (turpmāk – NVO), kas ir specializējušās personu atbalstam konkrētu funkcionēšanas traucējumu jomā.Ņemot vērā iepriekš minētos faktorus, Labklājības ministrija veido jaunu pasākumu SAM 9.2.2. ietvaros, kurā tiktu sniegts atbalsts iztrūkstošajiem 1 300 bērniem ar FT ar atšķirīgu ieviešanas risinājumu kā 9.2.2.1. pasākumā. Ņemot vērā, ka plānošanas reģioni ir noteikti kā finansējuma saņēmēji 9.2.2.1. pasākuma ietvaros un to sadarbības partneri ir pašvaldības, ir nepieciešami citi "spēlētāji" sabiedrībā balstītu sociālo pakalpojumu sniegšanā bērniem ar FT. Tā kā ģimenes, kurās ir bērni ar FT, labprāt sadarbojas NVO, tad šī 9.2.2.3. pasākuma "Sabiedrībā balstītu sociālo pakalpojumu sniegšana" (turpmāk – 9.2.2.3. pasākums) ietvaros kā finansējuma saņēmēji ir paredzētas NVO. Ar šādu pasākuma īstenošanas risinājumu būtu iespējams aptvert arī tos bērnus ar FT un viņu vecākus, aizbildņus (turpmāk – likumiskos pārstāvjus) vai audžuģimenes tajās pašvaldībās, kuras nepiedalās 9.2.2.1. pasākuma īstenošanā, neizslēdzot iespēju 9.2.2.3. pasākumā iesaistīties arī 9.2.2.1. pasākuma sadarbības partneru pašvaldību NVO, un tādējādi sasniegt darbības programmā noteikto iznākuma rādītāju.Ņemot vērā visu iepriekšminēto, MK noteikumu projekts paredz noteikt 9.2.2.3. pasākuma īstenošanas nosacījumus, tai skaitā 9.2.2.3. pasākuma mērķi, sasniedzamos uzraudzības rādītājus, mērķa grupu, pieejamo finansējumu un izmaksu attiecināmības nosacījumus, prasības projektu iesniedzējiem, kā arī atbalstāmās darbības un to īstenošanas nosacījumus. 9.2.2.3. pasākuma mērķis ir palielināt sabiedrībā balstītu sociālo pakalpojumu pieejamību bērniem ar FT, lai pilnveidotu viņu sociālās prasmes un uzlabotu funkcionālās spējas.9.2.2.3. pasākuma mērķa grupa ir:- bērni ar FT;- bērnu ar FT likumiskie pārstāvji vai audžuģimenes.9.2.2.3. pasākuma projektā sabiedrībā balstītu sociālo pakalpojumu sniegšana ir obligāti jāplāno bērniem ar FT un to sniegšanu nevar plānot tikai bērnu ar FT likumiskajiem pārstāvjiem vai audžuģimenēm.Līdz ar to 9.2.2.3. pasākuma projektos ir iespējami tikai divi varianti projekta mērķa grupas tvērumam: 1) bērni ar FT un šo bērnu likumiskie pārstāvji vai audžuģimenes; 2) bērni ar FT.9.2.2.3. pasākuma īstenošanai izvēlēta atklāta projektu iesniegumu atlase, jo normatīvajos aktos nav noteikts deleģējums konkrētai NVO sniegt sabiedrībā balstītus sociālos pakalpojumus bērniem ar FT. Turklāt, deleģējot sabiedrībā balstītu sociālo pakalpojumu sniegšanu tikai vienai vai vairākām NVO, tiktu ierobežota brīva tirgus konkurence un netiktu ievērota vienlīdzīga iespēja vienmērīgi attīstīt pieprasījumā balstītus sabiedrībā balstītus sociālos pakalpojumus visā Latvijā. Projekta ieviešanai nepieciešamo atbalstāmo darbību īstenošanai nav plānoti sadarbības partneri, jo potenciālie projektu īstenotāji paši ir pakalpojumu sniedzēji. Savukārt, lai nodrošinātu sabiedrībā balstītu sociālo pakalpojumu sniegšanas kvalitāti, spēju sniegt sabiedrībā balstītus sociālos pakalpojumus pēc projektu apstiprināšanas un, lai neveidotos neatbilstoši veiktas izmaksas, netiek plānota tādu NVO projektu iesniegumu apstiprināšana, kas jau uz projekta iesniegšanas brīdi neizpilda prasību par sabiedrībā balstītu sociālo pakalpojumu reģistrēšanu sociālo pakalpojumu sniedzēju reģistrā. Tādējādi pasākuma ietvaros finansējuma saņēmēji būs NVO, kuras sociālo pakalpojumu sniedzēju reģistrā jau būs reģistrējušas konkrēto sabiedrībā balstītu sociālo pakalpojumu atbilstošai mērķa grupai, t.i., bērniem (ja sabiedrībā balstītu sociālo pakalpojumu paredzēts sniegt bērniem ar FT), visu vecumu un dzimumu personām (ja sabiedrībā balstītu sociālo pakalpojumu paredzēts sniegt bērniem ar FT un viņu likumiskajiem pārstāvjiem vai audžuģimenēm), pilngadīgām personām (ja sabiedrībā balstītu sociālo pakalpojumu paredzēts sniegt bērna ar FT likumiskajiem pārstāvjiem vai audžuģimenēm). Tādējādi sagaidāms, ka sabiedrībā balstītus sociālos pakalpojumus mērķa grupai sniegs atbilstošākās NVO. 9.2.2.3. pasākuma ietvaros atklātu projektu iesniegumu atlasi organizēs ne retāk kā vienu reizi gadā (sadarbības iestāde atklātas projektu iesniegumu atlases termiņus saskaņos ar Labklājības ministriju kā ES fondu atbildīgo iestādi) un par visu pasākumam pieejamo finansējumu. Ja projektu iesniegumu atlasē projektu iesniegumus neapstiprinās par visu pasākumam pieejamo finansējumu, tiks rīkota nākamā projektu iesniegumu atlase par atlikušo finansējumu. Pēdējo projektu iesniegumu atlasi plānots organizēt ne vēlāk kā 2021. gada 31. janvārī. Projekta iesniedzēji 9.2.2.3. pasākuma ietvaros katrā atklātā projektu iesniegumu atlasē varēs iesniegt vienu projekta iesniegumu par sabiedrībā balstītu sociālo pakalpojumu sniegšanu katrā plānošanas reģiona teritorijā. Minētais nosacījums izvirzīts, lai noteiktu līdzvērtīgas iespējas (gan attiecībā uz iesaistāmo mērķa grupas skaitu, gan uz pieejamo finansējumu) sniegt sabiedrībā balstītus sociālos pakalpojumus gan NVO, kam ir noteikta viena pakalpojuma sniegšanas vieta, gan NVO, kam ir reģionālās struktūrvienības (kas ir izveidotas ar nolūku sniegt atbalstu pēc iespējas lielākā teritoriālā pārklājumā). Tādējādi neveidosies situācija, kad viena vai dažas lielākās mērķa grupas personu intereses pārstāvošās NVO ar teritoriālo pārklājumu visā Latvijas teritorijā pieteiktu vairākus projektus par visu vai lielu daļu 9.2.2.3. pasākumam pieejamo kopējo finansējumu, kā arī tiktu vienmērīgi aptverts lielāks mērķa grupas – bērnu ar FT skaits, kuriem sniegts atbalsts (tā, piemēram, viena NVO iesniegs projektu vienā plānošanas reģionā par sabiedrībā balstītu sociālo pakalpojumu sniegšanu līdz 50 bērniem ar FT un kopā visā Latvijā šī pati NVO (ar struktūrvienību palīdzību) varēs sniegt atbalstu līdz 250 bērniem ar FT). Projektu iesniegumu vērtēšanu sadarbības iestāde nodrošinās Eiropas Savienības struktūrfondu un Kohēzijas fonda 2014. — 2020. gada plānošanas perioda vadības likumā noteiktajos termiņos.9.2.2.3. pasākumam tiek noteikts SAM 9.2.2. uzraudzības rādītājs (i.9.2.2.b) – bērnu ar funkcionāliem traucējumiem skaits, kas saņem ESF atbalstītus sociālos pakalpojumu (personu skaits) – 1 300.Lai sasniegtu minēto SAM 9.2.2. uzraudzības rādītāju, 9.2.2.3. pasākumam noteikts kopējais attiecināmais finansējums 4 966 963 *euro* apmērā, tai skaitā – ESF finansējums – 4 221 918 *euro* un valsts budžeta finansējums – valsts budžeta finansējums – 745 045 *euro*. Minimālā projekta attiecināmo izmaksu kopsumma nebūs ierobežota, bet maksimālā attiecināmo izmaksu kopsumma vienam projektam būs 191 000 EUR (85% ESF finansējums un 15% valsts budžeta finansējums). Maksimālo projekta summu aprēķinās, reizinot projektā plānoto bērnu ar FT skaitu ar indikatīvajām izmaksām uz vienu mērķa grupas personu, kas nepārsniedz 3 820 EUR (indikatīvās izmaksas uz vienu mērķa grupas personu (bērnu ar FT) ietver visu MK noteikumu projektā noteikto pakalpojumu izmaksas bērniem ar FT un, ja nepieciešams, sociālās rehabilitācijas pakalpojumu izmaksas bērnu ar FT likumiskajiem pārstāvjiem vai audžuģimenēm). Piemēram, ja bērnam ar FT plānots nodrošināt dienas aprūpes centra pakalpojumu un viņa likumiskajiem pārstāvjiem sociālos rehabilitācijas pakalpojumus, tad visu iepriekšminēto pakalpojumu finansēšanu jāiekļauj vienas mērķa grupas personas indikatīvajās izmaksās. Maksimālais bērnu ar FT skaits, ko varēs iesaistīt projektā, ir 50. Minētais Labklājības ministrijas pieņēmums par optimālo projekta maksimālo mērķa grupas personu skaitu, kam NVO kā pakalpojumu sniedzējs var nodrošināt pakalpojumus, ir balstīts uz datiem par to, cik pašvaldību izveidotie pakalpojumu sniedzēji un NVO sniedz pakalpojumus bērniem ar FT (analizējot Labklājības ministrijas sagatavotā "Pārskata par sociālajiem pakalpojumiem un sociālo palīdzību novada/republikas pilsētas pašvaldībā 2016. gadā" pieejamo informāciju). Tā piemēram, dienas aprūpes centra pakalpojumus 2016. gadā sniedza 76 pašvaldību izveidoti pakalpojumu sniedzēji un 26 NVO, savukārt bērnu ar FT skaits, kuri apmeklēja šos dienas aprūpes centrus, attiecīgi bija 4 466 un 876. Tādējādi vidējais dienas aprūpes centra klientu skaits ir ~ 46 bērni. Savukārt citus pakalpojumus saņēmušo bērnu skaita statistika ir mazāka (piemēram, aprūpes mājās pakalpojumu 2016. gadā 41 pašvaldība sniedza 73 bērniem ar funkcionāliem traucējumiem, savukārt 13 NVO sniedza pakalpojumu 49 bērniem, kas pēc aprēķiniem vidēji ir 3 bērni). Ņemot vērā, ka 9.2.2.3. pasākuma ietvaros NVO var pieteikt arī projektu, kura ietvaros tiks sniegts tikai dienas aprūpes centra pakalpojums, Labklājības ministrija ir noteikusi, ka maksimālais mērķa grupas skaits vienā projektā ir 50.Savukārt minimālais mērķa grupas personu – bērnu ar FT skaits, kas var būt iesaistāmi vienā projektā, ir 6 bērni. Minētais nosacījums izvirzīts, lai neveidotos situācija, ka projekta administrēšanas izmaksas ir lielākas par sabiedrībā balstītu sociālo pakalpojumu izmaksām.Vienlaikus tiek paredzēts nosacījums, ka gadījumos, ja projekta īstenošanas laikā finansējuma saņēmējs samazina projektā iesaistīto mērķa grupas personu – bērnu ar FT skaitu, proporcionāli ir samazināmas arī projekta kopējās attiecināmās izmaksas (šajā gadījumā ņem vērā konkrētā projekta attiecināmās izmaksas uz vienu bērnu ar FT), izdarot attiecīgus grozījumus projektā. Vienlaikus projekta ietvaros ir pieļaujama mērķa grupas personu nomaiņa, ievērojot nosacījumu par maksimālo vienā projektā iesaistāmo bērnu ar FT skaitu – 50 (piemēram, bērnam ar FT pasliktinās veselības stāvoklis un tā rezultātā bērns nevar turpināt dalību projektā, vai arī bērns ar FT atsakās no turpmākas dalības projektā). Šādā gadījumā finansējuma saņēmējs var piesaistīt jaunu mērķa grupas personu, nesamazinot projekta kopējo attiecināmo finansējumu).Lai mazinātu administratīvo slogu finansējuma saņēmējam, paredzēta vienkāršoto instrumentu piemērošana – vienotā likme 40% apmērā no tiešajām attiecināmajām personāla izmaksām. Kā attiecināmās izmaksas tiks noteiktas projekta vadības un īstenošanas (pakalpojuma nodrošināšanai nepieciešamo speciālistu) atlīdzības izmaksas. Savukārt pārējās projekta attiecināmās izmaksas (kurās var tikt iekļauti izdevumi materiāltehniskās bāzes izveidei (iekārtu un aprīkojuma iegādei, nomai), speciālistu apmācībai un kvalifikācijas celšanai darbam ar mērķa grupu, supervīzijām, uz pakalpojuma līguma pamata piesaistītajiem speciālistiem un pakalpojumu sniedzējiem utml.) tiek noteiktas 40% apmērā no tiešajām attiecināmajām personāla izmaksām. Tāpat projektu finanšu kapacitātes nodrošināšanai pēc līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu nodrošinās finansējuma saņēmējam avansa maksājumus ar nosacījumu, ka avansa un starpposma maksājumu kopsumma nepārsniedz 90 procentus no projektam piešķirtā kopējā attiecināmā finansējuma. Avansa maksājumus varēs saņemt pa daļām no līguma par projekta īstenošanu noslēgšanas dienas, iesniedzot sadarbības iestādē avansa maksājuma vai tā daļas pieprasījumu un plānotā avansa maksājuma vai tā daļas apmēru pamatojošo dokumentāciju. Savukārt starpposma maksājumus sadarbības iestāde veiks arī laikposmā, kad finansējuma saņēmējs izmanto saņemtā avansa maksājumu. 9.2.2.3. pasākuma ietvaros būs šādas atbalstāmās darbības:1) sabiedrībā balstītu sociālo pakalpojumu sniegšana mērķa grupas personām, t.i., sociālās rehabilitācijas pakalpojumu, dienas aprūpes centra pakalpojumu, īslaicīgās aprūpes jeb "atelpas brīža" pakalpojumu (turpmāk – "atelpas brīdis") un aprūpes mājās pakalpojumu sniegšana bērniem ar FT, kā arī sociālās rehabilitācijas pakalpojumu sniegšana bērnu ar FT likumiskajiem pārstāvjiem vai audžuģimenēm;2) materiāltehniskā nodrošinājuma iegāde sabiedrībā balstītu sociālo pakalpojumu sniegšanas nodrošināšanai;3) finansējuma saņēmēja speciālistu supervīzijas un apmācības darbam ar mērķa grupas personām;4) informācija par projektu īstenošanu un publicitātes pasākumi;5) projekta vadība un tā īstenošanas nodrošināšana.Pirms sabiedrībā balstītu sociālo pakalpojumu sniegšanas mērķa grupas personām NVO veiks bērnu ar FT un viņu likumisko pārstāvju vai audžuģimeņu pārstāvju izvērtēšanu un pakalpojumu plāna izstrādi atbilstoši normatīvajiem aktiem par prasībām sociālo pakalpojumu sniedzējiem. 9.2.2.3. pasākumā sabiedrībā balstīti sociālie pakalpojumi tiks sniegti atbilstoši pakalpojumu plānam. 9.2.2.3. pasākuma ietvaros tiks sniegti šādi sabiedrībā balstīti sociālie pakalpojumi:1) **Sociālās rehabilitācijas pakalpojumi**. 9.2.2.3. pasākuma ietvaros bērniem ar FT tiks nodrošināti sociālās rehabilitācijas pakalpojumi kopā 40 reizes katram bērnam ar FT viena projekta ietvaros. Tie var būt jebkuri pakalpojumi, kas dod labāko iespēju sasniegt un uzturēt bērna optimālo fizisko, sensoro, intelektuālo un sociālo funkcionēšanas līmeni, piemēram, psihologa, logopēda, rehabilitologa pakalpojums, fizioterapija, reitterapija, hidroterapija, izglītojošās atbalsta grupas u.c. Savukārt šo bērnu likumiskajiem pārstāvjiem vai audžuģimenēm, lai rūpētos par vecāku garīgās labklājības un veselības uzlabošanu, var tikt nodrošināti sociālās rehabilitācijas pakalpojumi visiem kopā 20 reizes, piemēram, psihologa, rehabilitologa pakalpojums, fizioterapija, izglītojošās atbalsta grupas utml. 2) **Aprūpe mājās**, kasietver arī bērna ar FT aprūpi un uzraudzību, pašaprūpes spēju attīstību un brīvā laika saturīgu pavadīšanu. Šo sabiedrībā balstītu sociālo pakalpojumu paredzēts sniegt bērnam ar FT, kuram izsniegts Veselības un darbspēju ekspertīzes ārstu valsts komisijas (turpmāk – VDEĀVK) atzinums par īpašas kopšanas nepieciešamību sakarā ar smagiem funkcionāliem traucējumiem, viņa dzīvesvietā. Aprūpes mājās pakalpojumu sniegšanai ir noteikts nosacījums, ka pakalpojumu nevar sniegt bērna ar FT 1. pakāpes radinieki un vienas mājsaimniecības locekļi, kuri deklarējuši savu dzīvesvietu vienā adresē. Par atbilstību šiem nosacījumiem, sadarbības iestāde pārliecināsies, izmantojot Pilsonības un migrācijas lietu pārvaldes informāciju par aprūpes pakalpojuma sniedzēja (fiziskas personas) un bērna ar FT, kuriem izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, deklarētajām dzīvesvietām. Nosacījums par to, ka aprūpes pakalpojumu nevar sniegt bērna ar FT 1. pakāpes radinieki un vienas mājsaimniecības locekļi,ir noteikts ar nolūku, lai likumiskie pārstāvji atgrieztos darbā tirgū vai nezaudētu darba attiecības, lai pārāk nenoslogotu bērnu ar FT ģimenes locekļus, kā arī, lai neveidotos pārspīlēta bērna ar FT un likumisko pārstāvju savstarpējā līdzatkarība.Bērniem ar FT līdz 4 gadu vecumam (ieskaitot), kuriem izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, paredzēts pakalpojumu sniegt līdz 50 stundām nedēļā, savukārt bērniem ar FT no 5 – 17 gadiem (ieskaitot), kuriem izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, tas ir noteikts līdz 10 stundām nedēļā. Atšķirīgs stundu skaits aprūpes mājās pakalpojuma saņemšanai noteikts, balstoties uz Latvijā noteikto normatīvo regulējumu un bērna ar FT, par kuru izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, vecumu. 3) **"Atelpas brīža" pakalpojums** jeb īslaicīgās aprūpes pakalpojums ir paredzēts kā atbalsta pasākums ģimenei ar bērnu ar FT, kuram izsniegts VDEĀVK atzinums par īpašas kopšanas nepieciešamību sakarā ar smagiem funkcionāliem traucējumiem, tādējādi nodrošinot nepieciešamo īslaicīgo aprūpi bērnam ar FT ārpus dzīvesvietas (iestādē), bet ģimenes locekļiem – iespēju sakārtot sadzīviskas lietas, veikt nepieciešamos darbus vai atpūsties. Atbilstoši MK noteikumiem Nr.338[[1]](#footnote-1) , "atelpas brīža" pakalpojuma sniedzējs nodrošina īslaicīgu sociālo aprūpi iestādē līdz 30 diennaktīm gadā, aizstājot aprūpes procesā mājsaimniecības locekļus, ar šādiem speciālistiem – dienas laikā vismaz sociālā darbinieka, māsas palīga vai aprūpētāja, interešu izglītības pedagoga vai sociālā audzinātāja konsultācijas un atbalstu, kā arī atbilstoši nepieciešamībai – māsas vai ārsta palīga atbalstu, nakts laikā no plkst. 20.00 līdz plkst. 8.00 – māsas palīga vai aprūpētāja aprūpi un atbalstu. "Atelpas brīža" pakalpojums tiek nodrošināts ne mazāk kā diennakti (24 stundas). Pakalpojums ietver bērna ar FT sākotnējo veselības stāvokļa diagnostiku, pieskatīšanu, medicīnisko uzraudzību un kvalitatīvu brīvā laika pavadīšanu. Pasākuma ietvaros pie pakalpojuma sniedzēja tiks nodrošināts diennakts īslaicīgs kvalitatīvs pieskatīšanas pakalpojums (kā sociālā aprūpe) bērna ar FT uzraudzībai, pašaprūpes nodrošināšanai, speciālistu konsultācijām, ēdināšanai 4 reizes dienā, pastaigām un saturīgai brīvā laika pavadīšanai. 4) **Dienas aprūpes centra pakalpojums**. Pakalpojuma ietvaros tik nodrošināts īslaicīga pieskatīšana, saturīga laika pavadīšana un funkcionālo iemaņu attīstīšana bērniem ar FT pēc skolas darba dienas/pēcpusdienas laikā vai skolas brīvlaikos, savukārt bērnu ar FT likumiskie pārstāvji vai audžuģimenes varēs turpināt savas darba gaitas vai ikdienas lietu kārtošanu, bet NVO būs iespēja attīstīt nepieciešamu un pieprasītu pakalpojumu.  Kopumā sabiedrībā balstītu sociālo pakalpojumu saturs plānots vienāds gan 9.2.2.1. pasākumā, gan šajā 9.2.2.3. pasākumā, lai abi pasākumi savstarpēji nekonkurētu ar pakalpojumu klāstu, t.i., abu pasākumu ietvaros bērniem ar FT ir plānots šāds pakalpojumu klāsts – trīs aprūpes pakalpojumi (aprūpes, dienas aprūpes centra, "atelpas brīža" pakalpojums) un sociālās rehabilitācijas pakalpojumi gan bērniem, gan likumiskajiem pārstāvjiem vai audžuģimenēm. Atšķirībā no 9.2.2.1. pasākuma, 9.2.2.3. pasākumā bērnu ar FT izvērtējuma veikšanai netiek izvirzīts nosacījums izmantot 9.2.2.1. pasākuma ietvaros izstrādāto "Bērnu ar funkcionāliem traucējumiem attīstības vērtēšanas kritēriju un individuālā izvērtējuma metodiku", tomēr, ja NVO sava projekta ietvaros uzskatīs par nepieciešamo izmantot 9.2.2.1.pasākuma ietvaros izstrādāto bērnu ar FT individuālo vajadzību izvērtēšanas metodiku, tad to varēs izmantot kā metodisko materiālu. 9.2.2.3.pasākumā bērni ar FT tiks izvērtēti un sagatavots pasākuma plāns atbilstoši normatīvajam aktam par prasībām sociālo pakalpojumu sniedzējiem.Tāpat 9.2.2.3. pasākuma ietvaros finansējuma saņēmējam būs jānodrošina mērķa grupas personām sniegto sabiedrībā balstītu pakalpojumu uzskaite personu līmenī, tai skaitā uzskaitot sniegtā sabiedrībā balstītā sociālā pakalpojuma veidu un sniegšanas ilgumu, norādot pakalpojuma sniegšanas uzsākšanas un pabeigšanas laiku pilnās stundās (piemēram, pakalpojums sniegts 2 stundas – no plkst.11:00 līdz plkst.13:00) vai diennaktīs, ja projektā tiek sniegts "atelpas brīža" pakalpojums. Tādējādi tiks novērsta dubultās finansēšanas riska iespējamība, kad kāda mērķa grupas persona vienlaicīgi – vienā un tajā pašā laikā (piemēram, plkst. 11:00) varētu saņemt vienu un to pašu pakalpojumu pie dažādiem pakalpojuma sniedzējiem. Par atbilstību šiem nosacījumiem sadarbības iestāde pārliecināsies, veicot maksājumu pieprasījumos iesniegto izdevumu attiecināmības pārbaudi.Vienlaikus 9.2.2.3. pasākuma īstenošanā tiek noteikta demarkācija ar 9.2.2.2. pasākumu, kura ietvaros paredzēts izstrādāt individuālā budžeta modeļus sabiedrībā balstītu sociālo pakalpojumu finansēšanā bērniem ar FT un pilotēt izmēģinājumprojektu, tajā iesaistot 100 bērnus ar FT. Individuālā budžeta modeļa izmēģinājumprojekts paredz vienu gadu finansēt bērniem ar FT visus individuālā sociālās aprūpes vai sociālās rehabilitācijas plānā norādītos pakalpojumus pilnā apmērā. Individuālais budžets pēc būtības ir kopējā naudas summa, kas personai ir piešķirta, lai apmierinātu viņas vajadzības, kas noteiktas novērtējuma procesā, izmantojot atbilstoši šīm vajadzībām piemeklētus dažādus sabiedrībā balstītus sociālos pakalpojumus. Lai sekmīgi notestētu individuālā budžeta modeli un iegūtu korektus, pilnīgus datus par individuālā budžeta modeļa izmaksām, kā arī kopskatu par personas vajadzībām un novērtētu, kādā mērā individuālā budžeta modelis apmierina bērnu ar FT vajadzības, nepieciešams, lai visi piešķirtie sabiedrībā balstītie sociālie pakalpojumi tiktu saņemti individuālā budžeta modeļa ietvaros. Līdz ar to ir būtiski, lai 9.2.2.2. pasākuma izmēģinājumprojektā piedalītos tikai tādi bērni ar FT, kuri vienlaikus nesaņem sabiedrībā balstītus sociālos pakalpojumus no citiem finansēšanas avotiem, t.sk. šī 9.2.2.3. pasākuma ietvaros.Tādējādi papildus izmaksu prevencijai paredzēts pienākums finansējuma saņēmējam iesniegt sadarbības iestādē informāciju par mērķa grupas personām pirms to iesaistes pasākumā. Sadarbības iestāde saņemto informāciju par 9.2.2.3. pasākuma mērķa grupām pārbaudīs, t.i., vai tās jau nav iesaistītas 9.2.2.2. pasākumā, un informēs finansējuma saņēmēju. Līdz ar to būs iespējams preventīvi nodrošināt, ka mērķa grupas persona jau nepiedalās 9.2.2.2. pasākumā (līdzīgs pienākums tiks paredzēts arī 9.2.2.2. pasākuma īstenošanas MK noteikumos, lai sadarbības iestādei būtu pieejami šādi dati). Termiņš, kādā informācija pirms mērķa grupas personu iesaistes pasākumā ir iesniedzama sadarbības iestādē, tiks noteikts līgumā par projekta īstenošanu.9.2.2.3. pasākuma ietvaros ir ietverts nosacījums, ka bērniem ar FT ir tiesības pabeigt pakalpojumu plānā ietvertos sociālās rehabilitācijas pakalpojumus līdz projekta īstenošanas noslēgumam arī gadījumos, ja bērniem ar FT netiek atkārtoti noteikta invaliditāte. Šāds nosacījums ir attiecināms arī uz bērnu ar FT likumisko pārstāvju vai audžuģimeņu tiesībām pabeigtsociālās rehabilitācijas pakalpojumus līdz projekta īstenošanas noslēgumam, gadījumos ja bērniem ar FT netiek atkārtoti noteikta invaliditāte. Vienā 9.2.2.3. pasākuma projektā, atkarībā no NVO darbības specifikas, kapacitātes un reģistrētajiem sabiedrībā balstītajiem sociālajiem pakalpojumiem, var paredzēt viena vai vairāku sabiedrībā balstītu sociālo pakalpojumu sniegšanu. Plānots, ka 9.2.2.3. pasākums tiks īstenots laikā no 2018. gada 4. ceturkšņa līdz 2023. gada 4. ceturksnim. Katra projekta īstenošanai paredzēti maksimāli 18 mēneši, no tiem 12 mēneši sabiedrībā balstītu sociālo pakalpojumu sniegšanai. Šāds nosacījums tiek noteikts, jo projekta iesniedzējam ir jānodrošina mērķa grupas personu piesaiste un izvērtēšana (piemēram, 2 mēneši projekta sākumā), kā arī jānodrošina darbības, kas saistītas ar projekta īstenošanas noslēgumu (piemēram, pēdējā maksājuma pieprasījuma sagatavošana un citu atskaišu gatavošana projekta noslēguma mēnešos). Maksimums šīs darbības var aizņemt 6 mēnešus un to laikā nenotiks pakalpojumu sniegšana projekta ietvaros.Pasākuma ietvaros plānotās atbalstāmās darbības atbilst darbības programmas 9. prioritārā virziena 112. intervences kategoriju kodam (4 966 963 *euro*). |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | 9.2.2.3. pasākuma projektu iesniegumu vērtēšanas kritēriji, projektu iesniegumu vērtēšanas kritēriju piemērošanas metodika un sākotnējais novērtējums izskatīts 2018. gada 29. marta Eiropas Savienības struktūrfondu un Kohēzijas fonda 2014. –2020. gada plānošanas perioda apakškomitejas sēdē.9.2.2.3. pasākuma ietvaros nav ietekmes uz konkurenci un tirdzniecību, tas nekvalificējas kā valsts atbalsta pasākums, jo, veicot valsts atbalsta piemērošanas nepieciešamības izvērtējumu saskaņā ar Komercdarbības atbalsta kontroles likuma (turpmāk – KAKL) 5. pantā noteiktajām raksturojošajām pazīmēm, Labklājības ministrija secināja, ka:1) izpildās KAKL 5. panta 1. punkta pazīme – finansiālu atbalstu sniedz tieši no publiskiem (t.i., Eiropas Sociālais fonds) finanšu līdzekļiem;2) izpildās KAKL 5. panta 2. punkta pazīme – finansiālās palīdzības saņēmējs ir uzskatāms par saimnieciskās darbības veicējiem, jo arī NVO var tirgū piedāvāt preces un pakalpojumus;3) izpildās KAKL 5. panta 3. punkta pazīme – NVO tiek piešķirta selektīva priekšrocība, jo tirgū darbojas ne tikai sociālo pakalpojumu sniedzēji, kas reģistrēti NVO statusā, bet arī komersanti, piemēram, SIA "Mājas aprūpe";4) neizpildās KAKL 5. panta 4. punkta pazīme (skat. izvērtējumu zemāk).9.2.2.3. pasākuma ietvaros gala labuma saņēmējs ir indivīds ar īpašām sociālajām problēmām (t.i., bērni ar FT), kuru tiesības saņemt sabiedrībā balstītu sociālo pakalpojumu (t.i., sociālā rehabilitācija, dienas aprūpes centrs, īslaicīgās aprūpe jeb "atelpas brīdis") ir noteiktas Sociālo pakalpojumu un sociālās palīdzības likumā (turpmāk – SPSPL) – tādējādi atbalsts 9.2.2.3. pasākuma ietvaros tiek nodrošināts izolēti (nacionālajā līmenī) un ietekme uz konkurenci un Eiropas Savienības (turpmāk – ES) tirgu ir praktiski neiespējama. Ņemot vērā to, ka 9.2.2.3. pasākuma ietvaros gala labuma saņēmēji ir bērni ar FT (t.i., kopā 1 300 bērni) un to likumiskie pārstāvji vai audžuģimenes, uzskatāms, ka 9.2.2.3. pasākums tiek nodrošināts ierobežotā apmērā, neietekmējot tirdzniecību starp dalībvalstīm. Papildus norādāms, ka atbalsts 9.2.2.3. pasākuma ietvaros ir limitēts arī pēc pakalpojuma sniegšanas ilguma un apjoma (piemēram, reizes, dienas/diennaktis vai stundas). Maksimālās viena projekta izmaksas par vienu mērķa grupas personu (bērnu ar FT) – ne vairāk kā 3 820 *euro* un ne vairāk kā 50 bērni ar FT (maksimālais pieejamais finansējums vienam finansējuma saņēmējam 191 000 *euro*).Detalizētāk vērtējot potenciālo finansējuma saņēmēju ieguvumu 9.2.2.3. pasākuma ietvaros, norādāms, ka finansējuma saņēmēji (t.i., NVO) darbojas tirgū, kurā pastāv arī citas juridiskās formas pakalpojuma sniedzēji, kas var nodrošināt sabiedrībā balstītus sociālos pakalpojumus bērniem ar FT. Neskatoties uz to, var uzskatīt, ka 9.2.2.3. pasākumam ir limitēta ietekme uz pārrobežu sadarbību, jo:1) 9.2.2.3. pasākuma tiešais mērķis nav atbalstīt NVO, kas ietekmētu to izvēli veidot filiāli/struktūrvienību Latvijā, bet gan palielināt sabiedrībā balstītu sociālo pakalpojumu pieejamību bērniem ar FT;2) mērķa grupas (t.i., bērni ar FT) un pakalpojuma (t.i., sabiedrībā balstīti sociālie pakalpojumi) specifika iezīmē to faktu, ka šī nav ilgtermiņa aprūpe, kam nepieciešama īpaša vide, bet gan pakalpojums, ko mērķa grupa nevēlas saņemt attālināti no dzīvesvietas, jo vairumā gadījumu ir ierobežota mērķa grupas mobilitāte, kas samazina to iespēju pārvietoties uz citiem reģioniem; 3) valodas barjeras problēmas samazina iespēju tam, ka citu valstu sabiedrībā balstītu sociālo pakalpojumu sniedzēji būs ieinteresēti sniegt pakalpojumu Latvijā, jo tie nespēs nodrošināt kvalitatīvu pakalpojumu (t.sk. komunikāciju ar klientu un atbildīgajām iestādēm) bez nepieciešamajām valodas (t.i., latviešu) prasmēm. Savukārt, lai spētu sniegt pakalpojumu latviešu valodā, potenciālajam pakalpojuma sniedzējam no cita tirgus būtu nepieciešams apmācīt esošos darbiniekus vai pieņemt jaunus darbiniekus ar nepieciešamajām valodas zināšanām, kas rada papildu administratīvo slogu. Tāpat minētās valodas barjeras problēma samazina iespēju tam, ka bērnu ar FT vecāki izvēlēsies saņemt pakalpojumus ārpus Latvijas vai arī tādā valodā, kas nav saprotama bērnam ar FT vai viņa likumiskajiem pārstāvjiem, vai audžuģimenei;Izvērtējot minētos faktorus, novērojams, ka 9.2.2.3. pasākuma ietvaros pakalpojumi tiks nodrošināti tikai Latvijas rezidentiem specifiskajos reģionos. Pakalpojumus nodrošinās NVO, kas darbojas tikai ierobežotā lokālā līmenī un tie konkurē tikai vietējā līmenī, kas padara ietekmi uz ES tirgu par marginālu. Ietekme uz ES tirgu ir drīzāk hipotētiska, jo pakalpojumu sniedzējiem ir jābūt atbilstībai noteiktiem valsts likumdošanas aktiem sociālo pakalpojumu jomā, piemēram, ja kāds NVO, kas nodrošinās sabiedrībā balstītus sociālos pakalpojumus bērniem ar FT, atrodas Latvijas pierobežas teritorijā, piemēram, Valka un Valga, pirmkārt, lai sniegtu pakalpojumu Valgā (Igaunija) pakalpojuma sniedzējam jāatbilst Igaunijas nacionālajām normatīvajām prasībām par sociālo pakalpojumu sniegšanu, otrkārt, lai Valgas iedzīvotājs varētu saņemt pakalpojumus Valkā (Latvija), tam jāatbilst tiesībām uz sociālajiem pakalpojumiem saskaņā ar SPSPL 3. pantu.Nacionālais normatīvais regulējums un sabiedrībā balstītu sociālo pakalpojumu un mērķa grupa specifika izslēdz iespēju tam, ka starp dalībvalstīm varētu tikt organizēts sociālo pakalpojumu "tūrisms". Pirmkārt, sabiedrībā balstītu sociālo pakalpojumu sniegšana nav vienreizējs risinājums, kas uzlabo personas stāvokli. Vairums gadījumos tas ir ilgstošs atbalsts, un gadījumā, ja persona vēlas saņemt pakalpojumu citā valstī, visdrīzāk tai būtu jāmaina sava dzīvesvieta, lai saņemtu atbalstu ilgtermiņā. Otrkārt, sociālo pakalpojumu sniedzēju piedāvātie pakalpojumi neprezentē unikālu vai ļoti specifisku pakalpojumu, kas varētu piesaistīt citu dalībvalstu iedzīvotājus, turklāt tie ir līdzīgi visās dalībvalstīs. Tāpat 9.2.2.3. pasākums nevarētu ietekmēt ārvalstu kapitāla uzņēmumu ienākšanu Latvijas tirgū, jo darbībai sociālo pakalpojumu (t.sk. sabiedrībā balstītu sociālo pakalpojumu) jomā ir raksturīgs zems rentabilitātes līmenis, kā arī ieguldītajam kapitālam ir ilgstošs atgūšanas laiks (faktiskās pakalpojuma izmaksas var būt augstākas par tirgus maksātspēju), kas iespēju piesaistīt ārvalstu investīcijas padara par maz iespējamu (maza iespēja pārvērst kapitālu ienākumos). Ņemot vērā to, ka 9.2.2.3. pasākums neatbilst visām (kumulatīvi) KAKL 5. pantā noteiktajām komercdarbības atbalsta pazīmēm, 9.2.2.3. pasākums nav uzskatāms par komercdarbības atbalstu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērni ar FT, viņu likumiskie pārstāvji vai audžuģimenes |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam kopumā ir pozitīva ietekme uz tautsaimniecību un sabiedrības mērķgrupām. MK noteikumu projekts nesniedz ietekmi uz vidi, kā arī neietekmē uzņēmējdarbības vidi un mazos, vidējos uzņēmumus, mikrouzņēmumus un jaunuzņēmumus. MK noteikumu projekts sniedz tiešu pozitīvu ietekmi uz NVO, it īpaši tām, kas specializējušās personu atbalstam konkrētu funkcionēšanas traucējumu jomā. Minētajām NVO ir iespēja sniegt atbalstu bērniem ar FT, viņu ģimenes locekļiem, piedāvājot efektīvus/kvalitatīvus sabiedrībā balstītus sociālos pakalpojumus atbilstoši bērna ar FT veselības stāvoklim, tādējādi nodrošinot pēc iespējas lielāku ieguldījumu bērna ar FT optimāla fiziskā, sensorā, intelektuālā un sociālā funkcionēšanas līmeņa stabilizēšanai un uzlabošanai. Tāpat ir pozitīva ietekme uz konkurenci, jo MK noteikumu projekta rezultātā bērniem ar FT nepieciešamos sabiedrībā balstītus sociālos pakalpojumus varēs nodrošināt plašāks nevalstisko organizāciju loks, bērnu ar FT likumiskie pārstāvji vai audžuģimenes varēs izvēlēties kvalitatīvāko vai sev piemērotāko sabiedrībā balstītu sociālo pakalpojumu. Tāpat paredzama pozitīva ietekme uz 9.2.2.3. pasākuma mērķa grupas personu – bērnu ar FT un viņu likumisko pārstāvju vai audžuģimeņu atbalstu saņemt sabiedrībā balstītus sociālos pakalpojumus, kas sniegtu atbalstu bērniem ar FT visā Latvijā.  |
| 3. | Administratīvo izmaksu monetārs novērtējums | Lai NVO kā finansējuma saņēmējs saņemtu finanšu atbalstu, ir jāiesniedz sadarbības iestādē projekta iesniegums. Administratīvās izmaksas:- finansējuma saņēmējam projekta iesnieguma iesniegšanai elektroniski (darbaspēka atlīdzības vidējā likme \* laiks, kas nepieciešams informācijas ievadīšanai) \* (projektā īstenošanas personāla skaits, kas ievieto informāciju \* informācijas sniegšanas biežums) = (8.12 \* 4) \* (2 \* 2) = 32.48 \* 4 = 129.92 *euro.* Aprēķinam tiek izmantots pieņēmums, ka finansējuma saņēmējs datu ievadei un iesniegšanai sadarbības iestādē izmanto Kohēzijas politikas Vadības informācijas sistēmu, nodrošinot "četru acu principu" un īstenotais projekts ir mazapjomīgs un nav nepieciešams pievienot pamatojošos dokumentus lielā apjomā;- personāla darba laika uzskaitei par nostrādāto laiku (darbaspēka atlīdzības vidējā likme \* laiks, kas nepieciešams informācijas apkopošanai un ievadīšanai) \* (uz darba līguma pamata pasākumā iesaistīto personu skaits \* informācijas apkopošanas biežums) = (8.12\*1.5) \* (6 \* 18) = 12.18 \* 108 = 1315.44 *euro. A*prēķinam tiek izmantots pieņēmums, ka projekta īstenošanas maksimālais laiks ir 18 mēneši un vidējais uz darba līguma pamata piesaistītā personāla skaits visā projektā īstenošanas laikā ir 6; - ievietojot informāciju tīmekļa vietnē par projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā). Pieņēmums aprēķinam: (8.12\*0,5) \* (1\*12) = 4.06\* 12 = 48.72 *euro*;- datu (informācijas) uzkrāšana par pasākumā iesaistītajiem nelabvēlīgā situācijā esošiem iedzīvotājiem (bērniem): (bērnu skaits, kuri iesaistījušies pasākumā \* laiks, kas nepieciešams datu ievadīšanai) \* darbaspēka atlīdzības vidējā likme. Pieņēmums aprēķinam: (50 \* 0,5) \* 8.12 = 25 \* 8.12= 203.00 *euro*;- informācijas sagatavošana un sniegšana sadarbības iestādei par pasākuma iesaistītajiem nelabvēlīgā situācijā esošiem iedzīvotājiem (bērniem) pēc pasākuma beigām: (informācijas sniegšanas biežums visā projekta īstenošanas laikā \* laiks, kas nepieciešams datu pieprasīšanai un analīzei) \* darbaspēka atlīdzības vidējā likme. Pieņēmums aprēķinam: (1 \* 4) \* 8.12 = 4 \* 8.12= 32.48 *euro*Kopā = 1729.56 *euro.* |
| 4. | Atbilstības izmaksu monetārs novērtējums | MK noteikumu projekts neskar šo jomu |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2019.** gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru **2020.** gadam | izmaiņas, salīdzinot ar vidēja termiņa budžeta ietvaru **2020.** gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 844 383 | 0 | 1266577 |  844 383 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 844 383 | 0 | 1266577 |  844 383 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 993 392 | 0 | 1490090 |  993 392 |
| 2.1. valsts pamatbudžets | 0 | 0 | 0 | 993 392 | 0 | 1490090 |  993 392 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -149 009 | 0 | -223 513 |  -149 009 |
| 3.1. valsts pamatbudžets | 0 | 0 | 0 | -149 009 | 0 | -223 513 |  -149 009 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -149 009 | X | -223 513 | -149 009 |
| 5.1. valsts pamatbudžets | 0 | -149 009 | -223 513 | -149 009 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 9.2.2.3. pasākumam plānotais kopējais finansējums (kopējās attiecināmās izmaksas) ir 4 966 963 *euro* apmērā, tai skaitā ESF finansējums  4 221 918 *euro* un nacionālais publiskais līdzfinansējums 745 045 *euro*.Budžeta ieņēmumi ir finansējuma ESF daļa 85 procentu apmērā no projekta kopējām attiecināmām izmaksām. Budžeta izdevumi ir kopējie projekta ieviešanai nepieciešamie publiskā finansējuma (ESF un nacionālā publiskā) līdzekļi attiecīgajā gadā projekta attiecināmajām izmaksām.Projektu īstenošana plānota no 2018. gada IV. ceturkšņa beigām līdz 2023. gada beigām. Aprēķiniem piemērots pieņēmums, ka projektu īstenošanai finansējumu (avansa un starpposma maksājumiem) būs nepieciešams nodrošināt, sākot ar 2019. gadu un indikatīvi prognozētais finanšu līdzekļu apjoms – 20% no kopējā pieejamā attiecināmā finansējuma. 2020. gadā prognozēts lielākais projektu īstenošanas izmaksu īpatsvars, tāpēc minētajā gadā nepieciešamā finansējuma apjoms noteikts 30%. Turpmākajiem gadiem (2021. un 2022.) – 20%, bet noslēdzošajā gadā (2023.) – 10%. Finansējuma sadalījums pa gadiem norādīts indikatīvi un var tikt precizēts.2019., 2021. un 2022. gadam plānotas kopējās izmaksas 993 392 *euro*, no tā ESF finansējums 844 383 *euro*  un valsts finansējums 149 009 *euro*.2020. gadam plānotas kopējās izmaksas katru gadu 1 490 090 *euro*, no tā ESF finansējums 1 266 577 *euro*  un valsts finansējums 223 513 *euro.* 2023. gadam plānotas kopējās izmaksas 496 69**7** *euro*, no tā ESF finansējums 422 192 *euro*  un nacionālā publiskais līdzfinansējums 74 505 *euro.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar. |
| 8. Cita informācija | Šobrīd valsts budžeta ilgtermiņa saistībās finansējums projektiem nav paredzēts. Nepieciešamo valsts budžeta finansējumu Finanšu ministrija (CFLA) pēc projektu apstiprināšanas normatīvajos aktos noteiktajā kārtībā lūgs pārdalīt no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts šo jomu neskar. |
| 2. | Atbildīgā institūcija | MK noteikumu projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr. 1303/2013) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013 115. pants, XII pielikuma 2.2. apakšpunkts | MK noteikumu projekta28.8. apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1304/2013 14. panta 2. punkts | MK noteikumu projekta18. punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1304/20131.pielikums | MK noteikumu projekta28.7. apakšpunkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv). Papildus tam, sabiedrības līdzdalība tiks nodrošināta ES fondu uzraudzības komitejas Nodarbinātības, darbaspēka mobilitātes, sociālā iekļaušanas prioritārā virziena apakškomitejas sēdē 2018. gada 29. martā. |
| 2. | Sabiedrības līdzdalība projekta izstrādē | Labklājības ministrija rīkoja tikšanās ar Latvijas Pašvaldību savienības, Latvijas Lielo pilsētu asociācijas pārstāvjiem, kā arī ar NVO, kuras pārstāv bērnu ar FT intereses, lai diskutētu par 9.2.2.3. pasākuma īstenošanas nosacījumiem (piemēram, biedrību “Latvijas bērniem ar kustību traucējumiem”, biedrību "Latvijas kustības par neatkarīgu dzīvi", biedrību "Rūpju bērns", biedrību “Oranžais stars”, Profesionāla audžuģimeņu apvienību "Terēze", biedrību "Nepaliec viens", Latvijas Autisma apvienību u.c.). |
| 3. | Sabiedrības līdzdalības rezultāti | Izstrādāts MK noteikumu projekts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu vadībā iesaistītā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Vjakse 67021641

ilga.vjakse@lm.gov.lv

1. MK 13.06.2017. noteikumi Nr.338 “Prasības sociālo pakalpojumu sniedzējiem” (turpmāk - MK noteikumi Nr.338) [↑](#footnote-ref-1)